ડી.સી.પી. ક્રાઇમ જયદીપસિંહ જાડેજાએ જણાવ્યું કે, અમિત ગુપ્તા અને રાખી માથુરે સાઇબર સેલની પૂછપરછમાં તેઓના અન્ય બે સાગરીતના નામો હર્ષિત ચંન્દ્રશેખર પાંડે અને અનિલ પ્રેમસીંગ યાદવ આપ્યા હતા. જે હાલ વોન્ટેડ છે. આ બંનેએ પોલીસની પૂછપરછમાં જણાવ્યું હતું કે, તેઓ ક્યુરીયર્સ જોબ્સ ડોટકોમ, હિંદુસ્તાન જોબ્સ ડોટકોમ, જોબ્સ ઓન ગોઝ, નોકરી એરા ડોટકોમ જેવી વેબસાઇટો ચાલુ કરતા હતા. અને તેના દ્વારા નોકરી વાંચ્છુ યુવાનોને જાળમાં ફસાવી તેઓના એકાઉન્ટમાંથી વધુમાં વધુ રૂપિયા દસ થી રૂપિયા વીસ હજાર ઉપાડી લીધા હતા.